
§  i.  AD  hunc  morbum,  quippe  cum  non 
solum  multiformis  sit,  et  haud  ra- 
xd,  una  cum  aliis  morbis  cerebri  et  nervorum 
propriis,  existat,  sed  etiam  sit  sanatu  difficil¬ 
limus,  medici,  omni  fere  aevo,  animum  sum¬ 
ma  cura  adverterunt.  Neque,  enimvero,  hoc 
mirum  ;  quum,  omni  seculo,  non  philosophi 
modo,  sed  poetae  quoque,  ingenia  exercu- 

I 

A  erint, 

erint,  investigando  unde  oriatur,  et  excogi¬ 
tando  qua  optime  ratione  perducatur  ad  sani¬ 
tatem. 


ii.  Melancholia  saepe  primarius  morbus  est. 
Verum  adeo  tamen  saepe  cum  dyspepsia  et  hy- 
pochondriasi  consociatur,  et  tot  sibi,  cum  his 
morbis,  communia  habet,  ut  indubiis  signis 
eam  ab  his  distinguere  nemo  medicorum  quis» 
quam  possit. 

iii.  Melancholia  a  Culleno  definitur,  “  in- 
«  sania  partialis  sine  dyspepsia Hic  vero 
audior,  quo  nullus  morbos  perspicacius  dig¬ 
noscit,  ipse,  idonea,  necne,  haec  sit  definitio, 
subdubitat.  66  Hypochondriasis inquit,  “  et 
6C  melancholia  non  semper  distingui  possunt. 
u  Si  quando  autem  possint,  nullo  alio  signo, 
«  quam  per  dyspepsiam  in  hypochondriasi  sem- 
44  per  praesentem,  in  melancholia  Scepe  aosen- 
44  tem,  rite,  quantum  video,  distinguendi  sunt. 


IV. 

iv.  Cullenus  re&e,  ut  nobis  videtur,  me¬ 
lancholiam  insaniam  definivit ;  cum  praeser¬ 
tim  melancholici  plerumque  neque  res  per¬ 
inde,  atque  sunt,  percipiant,  neque  rite  judi¬ 
cent  et  comparent  perceptas. 

v.  An  verb  melancholia  partialis  insania 
re&e,  an  secus,  definiatur,  ipsi  Culleno  du¬ 
bium  videtur  *.  Is  enim  demum,  ex  parte,  in¬ 
sanus  est,  qui,  dum  de  quibusdam  perperam 
ratiocinatur,  redle  atque  accurate  judicat  de 
caeteris.  Melancholici  autem,  in  omnibus 
vitae  partibus,  meticulosi  et  lugubres  sunt; 
rerum  suarum  trepidi ;  vanis  perpetuo  soli- 
citi  timoribus. 


HISTORIA. 


*  Vid,  Cullin.  First  Lines . 

HISTORIA, 

< 

■  •  1  '  '  ‘  • 

yi.  Veteres,  cum  Graeci  tum  Romani, 
hunc  morbum  melancholiam  dixere,  quia  exis¬ 
timarunt,  ex  [uXum  atra  bilis ,  oriri. 

* 

> 

vn.  Ad  hanc  sententiam,  ex  atra  nempe  bile 
oriri,  accedunt  quidam  recentiores ;  in  primis 
Boerh avius,  qui  contendit,  melancholiam 
ex  malo  sanguinis  et  humorum  habitu  enasci, 
quem  vetusti  scriptores  atram  bilem  nomina¬ 
bant  ;  et,  si  quando  oriatur  in  animo  con¬ 
tristatis,  quibus  sanguis  itemque  humores  sani 
sunt,  brevi  tamen  vel  prosperrima  valetudi¬ 
ne 

ne  gaudentibus  committere,  ut  bilis  ex  sana 
in  atram  convertatur. 

viii.  Homines,  quibus,  prae  caeteris,  me¬ 
lancholia  obrepit,  ejus  sunt  temperamenti, 
quod  ex  iis  melancholicum  medici  appellant. 
Serii  sunt,  meditabundi,  cauti,  anxii  ;  futu¬ 
rorum  timidi,  atque  vigilibus  curis  tenuati : 
studiosi  tamen  sunt  amoenitatum  naturce  ; 
Musis  amici,  neque  rar6  ipsi  Parnasso  viam 
affectant.  Nonnunquam  vero  religione  per¬ 
fusi,  se  nihili  putant,  vanisque  Deorum  im¬ 
plentur  terroribus :  alias  divino  spiritu  in¬ 
stinctos  putantes,  se,  prae  canteris  hominum, 
Diis  caros  acceptosque  credunt ;  atque  summo 
furore  moventur  in  omnes,  quorum  mens,  et 
mores,  et  Deorum  cultus,  a  suis  abhorrent. 


ix.  Melancholici  studiosum  natura  genus 
hominum  sunt ;  tenaces  propositi ;  et  benig¬ 
na  plerumque  ingenii  vena  praediti.  Si  igitur 


liberalibus 

liberalibus  studiis  se  pertinaciter  dedant,  ni¬ 
hil  tam  reconditum  est,  dummodo  captum  hu¬ 
manas  mentis  non  exsuperet,  quin  possint 
studendo  investigare  ;  nihil  tam  difficile,  mo¬ 
do  non  majus  humanis  viribus,  quin  possint 
labore  efficere  ;  nihil  tam  obscurum,  quod  in¬ 
genii  acumine  non  possint  illustrare. 

x.  Melancholici,  porro,  corporibus  sunt 
macilentis  et  strigosis ;  venis  amplis  et  den¬ 
sis;  capillis  rigidis,  crispis,  et  nigris.  Dubitan¬ 
tes,  circumspe&antes,  haesitantes,  uti  animis 
et  cogitatione  tarde  comprehendunt,  ita  per¬ 
tinaces  comprehensam  aegerrime  remittunt 
opinionem. 

xi.  Quanquam  melancholia,  et  hypochon - 
driasis  seu  animus  demissus,  saepe  una  exis- 
tunt,  et  quasi  in  unitatem  coalescunt ;  tamen, 
uti  nobis  videtur,  diversi  morbi  sunt,  possunt- 
que  satis  dignosci. 


XIL 

xii.  Animo  demissi,  plerumque  sunt  ven¬ 
triculo  languidi  et  imbecilles,  neque  cibos  pro¬ 
be  perficiunt ;  atque,  propria;  valetudinis  timi¬ 
di,  futuros  continenter  morbos  malaque  prae¬ 
meditantur  ac  timent.  Caetera  verb  animo 
sano  sunt,  firmo,  constante,  atque  ratione 
bene  utente,  quod,  ut  apte  ait  Cicero,  mu¬ 
nus  animi  est  *. 

xiii.  Melancholicorum,  contrii,  animi  aegri¬ 
tudo  latius  patet.  Iis  enim  non  praemeditatio 
modo  futurae  invaletudinis  animum  contristat, 
verum  torquet  quoque  timor  futurorum  malo¬ 
rum,  aut  fortasse  ne  futurorum  quidem,  quae 
animis  sani  ante  providere  et  expe&are  vix 
possunt.  In  aegritudine  semper  et  ubique  sunt, 
quia  se  semper  et  ubique  in  malis  esse  arbi¬ 
trantur  :  qui  enim  semper  cogitant,  accidere 

posse 


*  Vid.  Marc.  Tull.  Cicerone  Tuscul.  Disput . 
Lib.  iii.  cap.  vii. 


) 

posse  aliquid  adversi,  iis  fit  illud  sempiter¬ 
num  malum.  Facete  tristis  Jaquesius  \ 

“  I  have  neither  the  scholares  melancholy ,  which  is 
il  emulation  ;  itor  the  musicicin' s,  which  is  fantastical ; 
st  nor  the  courtier’s ,  which  is  proud ;  nor  the  soldie^s, 
u  which  is  cimhitious  ;  nor  the  lawyerTs,  which  is  poli- 
ee  tic ;  nor  the  lady's,  which  is  ?iice ;  nor  the  lover's9 
4‘  which  is  ali  these :  but  it  is  a  melancholy  of  mine  own9 
il  compounded  of  many  simples ,  extra&ed  from  many 
<£  objeci  s,  and,  indeed ,  the  sundry  ccntemplatio?i  of  my 
“  t  rave  Is,  in  which  my  often  rumination  wraps  me  in 
11  a  most  humorous  sadness 

xiv.  Dum  autem  melancholici  semper  an¬ 
guntur  aut  accipiendis  malis,  aut  cogitandis, 
saepe  stomacho  validi  sunt,  cibosque,  velut  sa¬ 
ni,  appetunt  et  concoquunt. 

XV. 


Shakspear,  As youjihe  it,  Ad,  iv,  Scen, 

xv.  Dum  melancholicorum  animi,  ad  fu¬ 
tura  omnigena  mala  praemeditanda,  tam  pro¬ 
ni  sunt,  cerebrum,  id  sane  quod  mirum,  et 
nervi  torpescunt ;  pigrescunt  sensus  ;  et  tar¬ 
descit  voluntas.  Musculorum  fibrae,  prae  iis 
caeterorum  hominum,  rigidae  et  firmae  sunt, 
et  venae  sanguine  plenae. 

xvi.  Melancholiam  descripsimus,  qualem 
depinxerunt  vetusti  scriptores.  Aret.slus 
dicit,  consistere  in  mente  alienata,  et  uno  re- 
rum  genere  cogitando  occupata,  sine  febre ; 
at  metum  semper  et  moerorem  comites  ha¬ 
bere. 

xvii.  Est  autem  melancholia,  a  Satjvage- 
sio  moria  di&a,  qua  affedli  se  caeteris  felici¬ 
ores  existimant.  Hujusmodi  melancholici  al¬ 
ta  quaeque  cupiunt  et  spirant ;  neque,  enim- 
vero,  timent,  se  hominum  maximis  et  claris¬ 
simis,  imo  Diis  ipsis,  pares  autumare.  Argu- 

tet  de  hujus  generis  melancholico,  Hora¬ 


tius, 


u  - - - - Fuit  haud  ignobilis  Argis» 

«  <3)ui  se  credebat ,  tfzzVw  audire  tragoedos , 

6<  jTtz  vacuo  lectus  sessor  plausorque  theatro  * 

4t  C cetera  qui  vitee  servaret  munia  reBo 
«  More  i  bonus  sanit  vicinus ,  amabilis  hospes, 

44  Comis  in  uxorem  ;  posset  qui  ignoscere  servis $ 

4*  Et,  signo  Uso ,  «ozz  insanire  lagena  ; 

(t  Posset  qui  rupem ,  et  puteum  vitare  patentem . 

44  Hic »  zz3z  cognatorum  opibus,  curisque  refeElus , 

44  Expulit  helleboro  morbum,  bilemque  meraco , 

44  Et  redit  ad  sese  :  Pol,  me  occidistis,  amici, 

44  JVo»  servastis,  ait,  cui  sic  extorta  voluptas, 
a  Et  demptus ,  per  vim,  mentis  gratissimus  error 

_ _ _ - _ — . . . —t  ■ 

#  Vid.  Quint.  Horat.Flac.  Epist.  lib.  ii.  Epist.  2 

C  A  U  S  JE. 


*  • 

xviii.  Ter  et  amplius  felices  sunt  medici, 

qui  morborum,  ad  quos  sanandos  advocantur, 
possunt  causas  cognoscere.  Non  enim,  nostra 
opinione,  cum  morbus  incidit,  sciunt,  qua  ra¬ 
tione  curetur,  qui,  qua  ex  causa  oriatur,  non 
cognoverint.  Cum  ita  sit,  de  melancholiae 
causis,  paucis  dicere  nobis  consilium  est. 

xix.  Proclivitas .  —  Temperamentum  me¬ 
lancholicum,  in  quo  proclivitatem  in  morbum, 
quem  persequimur,  ponendam  opinantur  me¬ 
dici,  in  medulla  cerebri,  uti  putat  Culle- 
nus,  supra  consuetudinem  sicca  et  firma,  con¬ 
sistit.  Haec  siccitas  et  firmitas,  uti  conjectat 

idem 

idem  audior,  efficiuntur  humoris  penuria ; 
eum  praesertim  cerebra  patefadla,  supra  natu¬ 
ralem  consuetudinem,  levia  et  dura  inveni¬ 
antur. 

xx.  Talia  esse  cerebra  insanorum,  qui  a 
melancholicis  forsitan  tantum  animi  aegritudi- 
nis  magnitudine  differunt,  incidendo  comper¬ 
tum  est.  Rati  igitur  medici  sunt,  fieri  posse,, 
ut,  ex  minore  siccitate,  firmitate  et  levitate 
cerebri,  mortales  melancholici  fiant,  ex  ma¬ 
jore  insaniant. 

xxi.  Causa  proxima.— Neque  morborum,  ne¬ 
que  exterarum  naturae  rerum,  proximam  cau¬ 
sam  certo  cognoscere  possumus.  Hanc  clare 
cognoscere  posse,  eruditissimi  medici  et  phi¬ 
losophi  vix  audent  sperare.  Unde  vero  in 
morbos  mortales  proclives  sint,  et  unde  in 
proclivibus  morbi  concitentur,  neutiquam 
adeb  obscurum  est» 


xxn,  Ca- 

xxii.  Causarum,  quae,  medicorum  lingua, 
melancholice  proximje  appellantur,  nimia  ce¬ 
rebri  venarum  plenitudo,  ut  prxeipua,  a 
Hoffmanno  aliisque  memoratur;  idcirco  forte 
quod,  incisis  post  mortem  cerebris  eorum,  qui, 
dum  vivi,  melancholici  erant,  venas  haud  ra¬ 
ro,  supra  modum,  sanguine  plenas  anatomici 
conspicati  sunt.  Vero  autem  haud  absimile 
est,  eos,  quorum  in  cerebris  venas  sanguine  sic 
turgebant,  insanos  potius  fuisse,  qui  sanguine 
i&i  obiverant. 

xx in.  Excitantes . — Causarum,  quibus  con¬ 
citatur  melancholia,  praecipuae  sunt,  animus 
vel  plurimum  depressus  moerore,  vel  ter¬ 
rore  et  metu  graviter  commotus ;  mens  stu¬ 
diis  nimis  intenta  ;  amor  irritus  ;  animus  ab 
omni  spe  felicitatis  dereliifhis  ;  corporis  extre¬ 
ma  diu  frigore  torpida  fafta.  Fuerunt  etiam, 
qui  contenderint,  melancholiam  moveri  mor¬ 
bida  cerebri  dura  matre,  qux,  praeter  naturam, 

rigida 

rigida  et  densa  est*.  Quinetiam,  uti  Hoff- 
manno  videtur,  opio,  aliisque  ex  iis  quae  ce¬ 
rebrum  nervosque  stupefaciunt,  nonnunquam 
concitatur. 

xxiv.  Quod  melancholia  variis  et  diversis 

9 

quidem  notis  insignitur,  ideo  medici,  qui 
morbos  ordinate  disponunt,  odo  ejus  varieta¬ 
tes  descripserunt.  His  singulis  licet  quaedam 
notae  propriae  sint,  omnibus  tamen  praecipuos 
communes. 

xxv.  Melancholiam  accurate  descripsit 
Aretaeus.  Qui  ea  afficiuntur,  ii,  uti  dicit, 
tristes  sunt  et  animo  dejedi,  neque  tamen, 
quare  ita  sint,  causa  apparet.  Timidi  sunt ; 
nodes  pervigilant ;  c cetum  fugiunt ;  petunt 
solitudinem.  Eorum  alvus  tarda  est,  et  in¬ 
terdum, 


%  Vid.  Edin.  Med.  Essays ,  vol.  iv.  artic.  xxvi. 

terdum,  per  complures  dies,  nihil  infra  trans¬ 
mittit.  Urina,  quam  solito  rarius  reddunt, 
est  naturali  parcior  et  acrior.  Facie  lives¬ 
cunt,  atque  toto  corpore  sunt  languidi  et  de¬ 
biles. 

xxvi.  Ventriculo  infirmos  esse  melancho¬ 
licos,  et  vidum  concoquere  non  posse,  haud 
insolitum  est.  Neque,  profedb,  hoc  mirum  ; 
cum  praesertim  corpora  parum  exerceant,  si- 
mulque  animo  contristentur,  quibus  sane  u- 
trisque  stomachus  plurimum  resolvitur.  Non 
solum  igitur  praesentibus  malis  melancholici 
urgentur,  sed  etiam  futurorum,  quae  mens 
parum  sana  suggerit,  praemeditatione  et  ti¬ 
more. 

xxvii.  i.  Historias  melancholicorum  haud 
paucas  literis  mandavit  Hoffmannus.  Hi 
omnes  temperamento  melancholico  erant,  at¬ 
que  «x  iis  plurimi  ingeniosi.  Initio  vigiles, 

praeter 

praeter  solitum,  fiebant,  neque  multo  postj, 
ex  vano,  timidi  et  tristiculi.  Post  aliquanto, 
spe  utcunque  exigua  dejedi,  mirum  in  mo¬ 
dum,  demittebantur.  Tum  consuetudine  ho¬ 
minum  se  recipiebant ;  erantque,  enimvero, 
tristiores,  quam  ut  vocem  citharoedorum,  et 
cantus  qui  hilares  deledant,  pati  possent. 

2.  Interdum,  posita  tristitia  et  mordacibus 
solicitudinibus,  consuetudine  hominum  et  hi¬ 
laritate  deledabantur.  Sed  ne  hac  quidem 

»i- 

deledatione  animi  et  voluptate  diu  frui  iis  li¬ 
cebat.  Subsidiis  enim  valetudinum  deficien¬ 
tibus,  intermissiones  tristitiae  pedetentim  cum 
breviores  tum  rariores  fiebant ;  donec,  metu 
futurorum  malorum  praeteritorum  memoriae 
jundo,  neque  variis  et  undique  circumfusis 
molestiis  levatis,  miseri  prorsus  aut  amentes 
fierent,  aut  insani. 

i 

xxvin.  Carissimi  amici,  aut  res  familiares, 

« 

subitd  amissi,  nonnunquam  stuporem  nervo¬ 
rum  efficiunt,  et  intermissionem  motuum,  qui 
voluntatis  arbitrio  obedire  solent,  qualia  in 
catalepsin  accidere  dicuntur ;  neque  insoli¬ 
tum  est,  his  malis  inclinantibus  aut  deceden¬ 
tibus  succedere  pertinacem  et  tristem  melan¬ 
choliam,  nullis  eheu  !  herbis,  nulla  medicina 
sanabilem. 

xxix.  Burtonius,  auctor  obscurus  at  inge- 
nio  tamen  insignis,  plurimas  praeterea  causas, 
undique  collectas,  quibus  inducatur  melan¬ 
cholia,  literis  prodidit;  easque  versibus,  ex 
poetarum  scriptis  apposite  excerptis,  scite  il¬ 
lustravit  et  ornate.  Nullus  audtorum  melan¬ 
choliam,  variasque  ejus  formas,  tam  diffuse, 
attamen  discrete,  scriptis  persecutus  est  : 
nullius  opus  perlegenti  majorem  afferet  de¬ 
lectationem  *. 

C  xxx. 


*  Vid.  Burton.  Anatomy  of  Melancholy, 

xxx.  Verisimile  autem  est,  melancholiam 

0 

longe  saepissime  oriri  ex  causis  moralibus  ani¬ 
mos  eorum,  qui  atro  temperamento  sunt,  con¬ 
tristantibus.  Melancholia  hinc  oriens,  tarde 
et  ferrne  inobservata  obrepit.  Initio,  infeli¬ 
ces,  quam  antea,  tristiores  fiunt ;  ex  imo  pec¬ 
tore  subinde  trahunt  suspiria  ;  atque,  amico¬ 
rum  familiariumque  consuetudinis  negligen- 
tes,  solitarii  esse  malunt. 

xxxr.  Increscente  vero  malo,  quod  et  ipsa 
solitudine  ingravescit,  cum  animo  imbecil¬ 
liores  fiunt,  tum  corpore  invalidi  ;  adeo  ut 
non  solum  stomachus  cibos  probe  perficiendi 
impotens  reddatur,  sed  etiam  animus  impar 
suis  officiis  et  muneribus.  Vigiles  nunc  euroe 
miseros  tenuant,  et  fessis  artubus  oculisque  ar¬ 
cent  somnum. 

xxxji.  Nonnunquam  melancholia  usque  eo 
inveterascit,  ut  miserandi  amentes  de  se  pror¬ 
sus 

sus  suisque  desperent,  et,  appetente  vespere, 
oculis  se  hominum  in  abdita  vallium,  opacave 
silvarum,  recipiant ;  ubi,  ut  optime  canit 
poeta, 

“  Black  Melancholt  sits,  and  round  ber  tbrozvs 
“  A  deatb-likc  silencc ,  and  a  dread  repose  : 

“  Her  gloomy  presencc  saddens  ali  tbe  scene , 

“  Sbades  erj ry  Jlow’ r,  and  darkens  ev’ry  grecn  ; 

4 

“  Deepens  tbe  murmur  of  tbe  falling  Jloods , 

“  And  breatbes  a  browncr  borrcr  o'er  tbe  ivoods  V' 

xxxiii.  Praeter  causas,  quas  diximus,  aliae 
sunt,  quibus  oriatur  melancholia,  praecipue 
tristis  coeli  et  morum  austeritas.  Quantum 
natura  coeli  ad  quosdam  morbos  faciendos,  ad 

alios 


~  Vid.  Pof.  Eloisa  to  Abelard . 

alios  vero 'sanandos,  valeat,  medicis  jamdudum 
innotuit. 

xxxiv.  In  regionibus  enim  polis  appropin- 
quantibus,  in  quibus,  plurimam  anni  partem, 
tristis  hiems  dominatur,  atque,  dum  sterilem 
terram  gelu  obstringit,  coelum  obscurat  tene¬ 
bris  et  nebulis ;  animi  miserorum  mortalium 
socordia  torpescunt,  vel,  si  quando  intendan¬ 
tur,  nihil  amplius  quam  aut  praemeditantur  et 
antecapiunt  futura  mala,  aut  praeteritorum 
reminiscuntur.  Veris  tot  malis  oppressi  mor¬ 
tales,  nihil  mehercule  mirum,  si  animo  demis¬ 
so  fiant,  aut  melancholici,  et  fidis,  iisque  gra¬ 
vioribus  quidem,  torqueantur. 

xxxv.  Hominibus,  qui,  in  hujusmodi  re¬ 
gionibus,  sic  semper  anguntur  aut  patien¬ 
dis  aut  timendis  malis,  undique  sunt  mo¬ 
lestiae,  undique  pericula.  Superne  austerus 
iratusve  Jupiter  foedat  subjacentes  terras 

imbribus; 

imbribus ;  aut,  ventis  emissis,  rates  commo¬ 
to  pelago  disjicit,  hiantibusve  submersas  ob¬ 
ruit  flu&ibus  ;  aut  rapidum  jaculatur  e  nubi¬ 
bus  ignem  :  inferne  solum  sterilis  terrae 
nivibus  obruitur,  geluque  torpet.  Domi 
sunt  res  angustae,  morbi,  fames :  foris,  fri¬ 
gus,  solitudo,  famelicae  ferae  praedam  quae¬ 
rentes. 

xxxvi.  In  Anglia,  dum,  lugubri  mense 
Decembris,  pluviosus  Jupiter  caelum  contris¬ 
tat,  melancholia  tot  mortales  afficit,  ut  a  qui¬ 
busdam  medicis  appellata  morbus  anglicus 
sit.  Tunc  vero  temporis,  ii,  prae  caeteris,  me¬ 
lancholici  fiunt,  qui,  neque  quaestui  dediti  ne¬ 
que  literis,  otio  et  socordia  pigrescunt,  veluti 
pecora,  ventri  obedientes. 

xxxvii.  Iu  regionibus,  contra,  solis  currum 
propioribus,  ut  in  Gallia  et  amoenis  locis 
Italiae,  ubi  foecunda  Tlllus  facilem  vidum 

humo 

humo  fundit,  atque  benignus  Jupiter  sudum 
coelum  praebet,  et  breves  hiemes ;  ubi,  sicut 
in  Elysio  poetarum,  ver  fere  perpetuum  est, 
placidique  Zephyri  tepentibus  auris  mulcent 
natos  sine  semine  flores;  melancholia,  qualis 
ex  austero  coelo  oriatur,  prorsus  ignota  est. 
Mortales,  amoenitates  almae  naturae  contem¬ 
plando  deledlati,  quibus  omnis  sensus  volup¬ 
tatem  accipiens  jucunditate  perfunditur,  ani¬ 
mis  laeti  sunt  ac  hilares ;  dumque  effusissimi 
in  praesentes  voluptates  sunt,  raro  futura  mala, 
forte  ne  futura  quidem,  praemeditando  con¬ 
tristantur. 

xxxviii.  Turci  autem,  etiamsi  loca  amoe¬ 
nissima  et  maxime  voluptuaria  Asi^e  et  A- 
cmal£  inhabitent,  fere  omnes  tamen  melan¬ 
cholici  sunt,  vel  saltem  tristes  et  austeri. 
Quare  ita  sit,  quaerere,  a  re  nostra  haud  alie¬ 
num  est. 

* 

XXXIX. 

xxxix.  i.  En  dominationem  tyrannorum 
Turcicorum  !  qua  non  solum  extinguitur  li¬ 
bertas,  sed  etiam  spes,  et  vitae  ipsius  securi¬ 
tas;  neque  magis  mirabimini,  Turcos  tristes 
aut  melancholicos  esse,  quam  conservare  vi¬ 
tam,  post  amissam  libertatem.  Quipote  enim 
hilares  esse  possunt,  quibus,  voluntatis  arbi¬ 
trio,  tristis  tyrannus  bona  ipsamque  vitam  po¬ 
test  abripere  ? 

2.  Quin  imo  dubitari  non  potest,  quin,  ad 
Turcos  tristes  et  melancholicos  reddendos, 
conducat  religio  prava,  quae  in  eorum  ani¬ 
mos  vi  sua,  mirum  in  modum,  penetrat. 
Tristis  enimvero  et  austera  est ;  et,  sicut  omnis 
prava  religio,  minimis  etiam  rebus  Deos  inse¬ 
rendo,  miseros  mortales  perpetuo  fere  cultu 
occupat,  eorumque  animos  vana  Superorum  re¬ 
verentia  perfundit,  suppliciique  futuri  metu. 


3- 

3.  Opium,  porro,  quo  omnes  Turci,  a 
summis  ad  imos,  deutuntur,  causis,  quae 
melancholicos  reddunt,  a  Hoffmanno  annu¬ 
meratur  ;  et,  putamus,  merito,  quippe  cum 
nihil  cerebrum  et  nervos  potentius  stupefa¬ 
ciat. 

. ,  •  j 

4.  His,  denique,  accedat  prava  consuetu¬ 
do,  quae  apud  Turcos  invalet,  sexum  ama¬ 
biliorem  a  convidlu  et  societate  secludendi. 
Inamabiles  hominum  !  repugnatis  naturae, 
meritissimoque  perpetua  pledtimini  tristitia 
et  melancholia.  Quin  libertatem  foeminis 
vindicatis?  Vobis,  mihi  creditote,  libertatem 
adeptae,  hilaritatem  restituent,  atque  facetiis, 
joculis,  fido  amore,  suaviloquentia,  amara 
curarum  temperabunt.  Alledlat  natura:  li¬ 
cet  ;  at,  reclamante  prava  consuetudine,  non 
vultis  esse  beati. 


XL« 


DE  MELANCHOLIA. 


25 


xl.  Ubi  plerique  hominum  aut  merca¬ 
turas,  aut  manu  merces  faciendo'  occupantur, 
paucis,  nisi  quorum  animi  graviter  demissi 
sint,  melancholia  obrepit. 

xli.  Batavi,  quamvis  tam  ingenio  tam 
corpore  pingues  et  hebetes,  negotio  tamen,  et 
spe  quaestus  ac  lucri,  animo  sereni  et  tran¬ 
quilli  sunt,  raroque  tristitiae  sese  tradunt. 
Agricolae  Britannici,  fortis  animi  et  con¬ 
stantis,  laboribus  diurnis  peradlis,  fessi  do¬ 
mum  redeunt;  ubi  conjugum  ac  liberorum 
pignoribus,  nitido  foco,  mundoque  vi&u  de- 
le&ati  et  refe&i,  tradunt  tristitiam  et  metus 
protervis  ventis,  Diisque  caetera  ac  futura  per¬ 
mittunt. 

xlii.  Ubique  terrarum,  divites  et  otiosi, 
quibus  enimvero  res  abundant,  sed  quos,  prae 
strenua  inertia,  deficit  animus  aequus,  sibime- 
*ipsis  oneri  sunt,  melancholiae  praedae.  Pe- 


D 

tunt  navibus  bene  vivere  ;  petunt  quadrigis: 
sed  quid  quadrigas  valent,  quid  naves  ?  quo¬ 
niam  coelum,  migrando,  non  animum  mu¬ 
tant* 

xliii.  Res  postulare  videtur  melancholiae 
varietates  paucis  prius  exponere,  quam 

MELANCHOLIAM  HYPOCHONDRIACAM  quae  harillll 

longe  frequentissima  est,  fuse  describendi 
initium  faciamus. 

xliv.  Vulgaris.  —  Speciem  melancholias 
vulgarem  nominavit  Sauvagesius,  qua  affec¬ 
ti  se  in  novas  formas  materiam  ve  mutari,  vel 
gravibus  laborare  morbis,  falso  credunt. 

xlv.  Nonnulli,  se  ex  vitro  vel  glacie  con¬ 
stare  putantes,  timent  foras  prodire,  ne  casus 
iniquus,  aut  protervi  venti,  aut  ludentes  pueri 
fragilia  corpora  comminuant.  Alii,  sibi  ner¬ 
vos  prorsus  resolvi  opinantes,  immobiles  lec¬ 
to 

to  jacent,  vel  domi  tristes  torpescunt  ;  neque, 
nisi  metu  ruinae  aut  incendii  inje&o,  vel  ner¬ 
vis  a  subdubitante  medico  acu  punctis,  sc  pro¬ 
priis  pedibus  movere  coguntur.  Quid  de  mu¬ 
liere  dicam?  qua:,  sicut  i  fert  Trallianus, 
se  secundum  Atlantem  credens,  caput  mo¬ 
vere  nolebat,  ne  orbis,  quem  sibi  videbatur 
sustinere,  fulcro  submoto,  corrueret. 

xlvi.  Erotomania. — Hanc  melancholiae 
speciem  omnes  fere  describunt  poctce,  et  fifta- 
rum  historiarum  scriptores.  De  hujusmodi 
melancholia,  sic  dicit  Zimme  rmannus.  “Pcr- 
“  sons  even  of  the  tenderest  years,  and  fe- 
“  males  from  fifteen  to  cighteen,  w  ho  possess 
“  tine  sensibilitiesanda  livcly  imagination,  fre- 
“  quently  cxperiencc  the  tender  melancholy 
“  which  solitude  inspires,  when,  in  retirement, 
“  they  firft  feel  the  desires  of  iove.  This  species 

“  of  melancholy  is  not  sy  mptomatic  ;  for  I 

•  %  0 

“  have  frequently  seen  i:  an  original  malady. 

“  The 

“  The  enthusiasticRoussEAU  was  seized  with 
“  it  at  Vevai,  on  the  banks  of  the  lake  of 
“  Geneva  V’ 

xLvu.  Amatam  Dulcineam,  tanquam  de¬ 
am,  colebat  Quixottus»  Eodem  delirio  affec¬ 
tus,  Aristoteles  suae  conjugi,  sicut  deae,  thu¬ 
ra  obtulit.  Orpheus,  uti  ferunt  poetae,  usque 
eo  amore  insanivit,  ut  non  timeret  Tartara 
subire,  quo  hinc  raptam  ab  Aristaeo  dulcem 
conjugem,  Eurydicen,  auferret  f.  Solomom, 

quo  sapientiorem  nullum  tradunt  sacri  scrip- 

\ 

tores,  usque  eo  amore  desipuit,  ut,  patriae  re¬ 
ligionis 


*  Vid.  ZlMMERMAN.  On  Solitude . 

Vid.  Rousseaf.  Novvelle  Heloise . 

f  Vid.  Publ.  Virgil.  Maron.  Georcic .  lib.  iv. 
lin.  454.  et  sequent. 

ligionis  oblitus,  plures,  pro  uno,  Deos  coleret. 
Lucretius,  amore  mente  alienatus,  propriis 
sibi  manibus  mortem  conscivit.  Tasso,  secun- 
dus  Italorum  Virgilius,  splendidae  foeminre 
amore  captus,  quatuordecim  annos  deliravit. 

xlviii.  Hujusmodi  melancholice  signa  com¬ 
plura  facete  enumerat-PLAUTUS. 

“  - Amorem  hac  cunEla  vitia  sellari  solent, 

“  Cura ,  acritudo,  nimiaque  elegantia. 

t  < 

“  -—Amori  accedunt  etiam  hac,  qua  dixi  minus-, 

“  Insomnia,  arumna,  error,  terror ,  et  fuga , 

“  Ineptia,  stultitiaque  adeo,  et  temeritas, 

“  Incogitantia,  excors  immodestia, 

“  Petulantia ,  cupiditas  et  malevolentia : 

“  Inhaeret  etiam  aviditas,  desidia ,  injuria , 
u  Inopia ,  contumelia ,  et  dispendium, 

“  Multiloquium ,  pauciloquium >' 

Plaut.  Mercat.  Adi.  i.  Scen.  i. 

xlix.  Nqstalgia. — Haec,  qua^  haac!  du¬ 
bie  melancholias  varietas  est,  nonnullas  gen¬ 
tes,  prae  caeteris,  afficit.  Helvetii,  dummo¬ 
do  peregre  commorentur,  huic  melancholiae 
hominum  opportunissimi  sunt.  Tanta  apud 
eos  patrii  soli  caritas  est,  cui  ab  infantilibus 
annis  assueti  sunt,  tamque  iis  cari  sunt  paren¬ 
tes,  liberi,  amici,  et  familiares  ;  ut,  si  pere¬ 
gre  domuitionis  spe  dejiciantur,  subtristes 
primum  fiant,  moesti,  solitudinis  cupidi,  taci¬ 
turni  ;  dein  cibos  fastidiant,  vires  amittant, 
vespere  febriant ;  demumque,  de  se  suisque 
desperantes,  tam  animo  marceant  quam  cor¬ 
pore.  Helvetio  monticolae,  poetae  verbis, 

u  — every  good  his  native  wilds  impari 
Imprints  the  patnot  passion  on  his  heart  ; 
t{  Dear  is  that  shed,  to  which  his  soni  conf ornis , 

“  And  dear  that  hili,  which  lifts  him  to  the  storms  : 

“  And,  as  a  child,  when  scaring  sounds  molest , 
u  Clings  close  and  closer  to  the  motheAs  hreast , 


“  So 

“  So  tbe  loud  ton  ent ,  and  the  wbirhvind  s  roar , 
u  But  bitid  birn  to  his  native  rnountains  more'' 

Goldsmith.  7j \avllle*. 

l.  Reuuiosa. — Htxc  mela nch oli x  forma, 
atavorum  sevo,  quando  omnes  ferme  homi¬ 
nes  anili  se  superstitioni  tradebant,  frequen- 
tior  multo  visu  erat,  quam  nostris  temporibus. 
Interdum  verd,  vel  nostra  aetate,  religiosissi¬ 
mi  hominum,  qui  Methodisti  nominantur, 
in  hanc  melancholiam  incidunt. 

li.  Mortales  hac  insania  afife&i,  omnium 
sane  miserrimi  sunt.  Inani  Deorum  metu 
impleti,  atque,  unde  solatium  petant,  nescien¬ 
tes,  futurae  salutis  incerti  fluctuant.  Haud  ra¬ 
ro  de  salute  desperant ;  et,  seu  Jupiter  tonat, 
seu  de  coelo  cadit  stella,  seu  in  somniis  catulus 
gannit,  seu  grunnit  porcus,  seu  intempesta 
nocte  cantat  gallus,  futura  sibi  ab  iratis  Diis 
supplicia  dcnunciari  putant.  Vel,  si  qua  iis 

spes  futuras  felicitatis  relinquitur,  divitias  sper¬ 
nunt  ;  omnibus  voluptatibus  sibi  interdicunt ; 
squalent,  corpore,  animo  lugubres  fiunt ;  dum- 
que  se  coquunt  et  cruciant,  falso  putant  Diis 
gratum  acceptumque  facere. 

lii.  A rg antis* — .Melancholia  ex  imaginariis 
morbis,  cui  hoc  nomen  dixit  Sauvagesius, 
simplicis  enimvero  melancholiae  varietatum 
frequentissima  est,  et  forsan  sanatu  difficilli¬ 
ma.  Nostra  opinione,  haec  melancholia  idem, 
per  omnia,  morbus  est,  ac  hypochondriasis ,  atque 
Sauvagesius,  pro  diverso,  perperam  habet. 
Hujusmodi  enim  melancholici  plerumque  in¬ 
flatione  ventriculi,  ru&u,  aliisque  signis  cibi 
non  bene  concodu,  afficiuntur.  Quin  vero 
interdum  conquerantur  de  malis  et  morbis, 
quibus  omnino  non  urgentur,  minime  dubita¬ 
mus.  Talem  melancholicum  lepidus  Mo- 
merus  in  fabulam  introducit,  et  facete  deri¬ 
deto 

det. — Ha&enus  de  simplicis  melancholia:  va¬ 
rietatibus. 

liii.  HrpocHoxDRiACA . —  Varietatibus  me- 
lancholiae,  quas  diximus,  aliam,  nempe  hy - 
pocbondriacam ,  addere  nobis  liceat.  Haec 
melancholia  iis  temperamento  sanguineo,  aut 
juvenibus,  qui,  prae  annis,  hilares  sunt,  ve¬ 
geti,  cupiditatibus  ardentes,  versatiles,  re¬ 
rum  novarum  cupidi,  rarissimi  obrepit.  Eos 
potius  mortales  contristat,  qui  temperamen¬ 
to  corporis  et  vergentibus  annis  serii  sunt, 
pigri,  cauti,  "suspiciosi,  animorum  suspensi, 
propositi  tenaces.  Fceminas  rarissime  affi¬ 
cit  ;  quippe  quibus  laxiores  fibrae  sint,  de¬ 
licatiores  nervi,  mobiliora  ingenia,  animi¬ 
que  et  ad  accipiendas  voluptates,  et  depo¬ 
nendam  tristitiam  atque  malorum  metum, 
molliores. 


E 

liv.  Tristis  coeli  austeritas,  quam  supr& 

( xxxiii.)  memoravimus  simplicem  melancho¬ 
liam  inducere  animum  afficiendo,  complica¬ 
tam  melancholiam,  de  qua  nunc  dicimus,  gig¬ 
nit  afferendo  detrimentum  corpori. 

lv.  Coelum  humidum  et  frigidum  cutis 
exhalationem  minuit,  imo  haud  raro  suppri¬ 
mit  ;  arterias  extremas,  caeteraque  vasa  cor¬ 
poris  debilitat ;  et,  dummodo  adjuvent  igna¬ 
via,  vestitus  incuria,  lucubratio  et  intempe¬ 
rantia,  ventriculum  languidum  reddit,  et  in¬ 
validum  ad  cibum  et  potum  concoquendum^ 
His  malis  superveniunt  defectus  stomachi,  ci¬ 
borum  fastidium,  rudius  crudi  et  acidi,  ver¬ 
tigo,  cordis  palpitatio.  Serius  haud  raro 
ociusve  miseri,  qui  urgentur  tot  veris 
malis,  fici  is  etiam  affliguntur.  Praesentia 
cogitando  graviora  reddunt,  simulque  tor¬ 
quentur  futurorum  timore.  Subtristes  fi¬ 
unt,  demissi,  mcnsti  ;  afflidlant  sese ;  mi¬ 
serantur 

serantur  parvos  liberos  ;  alium  atque  alium 
medicum  consultant ;  omnia  pavent ;  de- 
mumque,  sibi  suisque  diffisi,  animum  des¬ 
pondent. 

t 

lvi.  Vita  sedentaria  et  otiosa  cor  et  arte¬ 
rias  languefacit :  exercitatio,  contra,  incitat 
languentia  ;  atque,  uti  sciunt  omnes  medici, 
efficit,  ut  varii  humores,  ad  prosperam  corpo¬ 
ris  valetudinem  necessarii,  uberius  constan- 
tiusque  secernantur.  Motibus  cordis  arteri¬ 
arumque  languidis,  vero  haud  absimile  est, 
fore,  ut  sanguis  solito  tardius  per  venam 
portee  in  hepar  diffundatur,  ct  ventricu¬ 
lus,  nimio  sanguine  oppressus,  fiat  ad  cibos 
perficiendos  invalidus.  Atque  homines,  quo¬ 
rum  stomachus  sic  infirmatus  est,  tristi¬ 
tia  vel  melancholia  affici,  nequaquam  insoli¬ 
tum  est. 


lvii.  Ebri- 

lvii.  Ebriositas,  porro,  et  frequens  concu¬ 
bitus  praequam  vires  corporis  pati  possunt, 
non  solum  ventriculum  itidem  resolvunt, 
sed  nervos  etiam  ;  atque  committunt,  haud 
raro,  ut  cum  corpus  languescat,  tum  tris¬ 
titiae  se  et  melancholiae  tradat  animus» 
Natura  igitur  et  constitutione  corporis  me¬ 
lancholicos  monet  Celsus,  ut  frequentem 
Veneris  consuetudinem  cautius,  quam  angues 
et  lupos,  vitent. 

Lvm.  In  foeminis  nonnunquam  melancho¬ 
lia  hypochondriaca  cum  hysteria  conspirat,  at¬ 
que  plurimis  eas  gravibus  malis  afficit,  quae 
hic  recensere  non  opus  est. 


lix»  Sim- 

lix.  Simplicem  hypochoml riasin  tuse  de¬ 
scribere  non  nobis  consilium  est.  Haud  ta¬ 
men  alienum  erit,  praecipuas  notas,  quibus 
cognoscitur,  memorare. 

lx.  Hoc  morbo  aegrorum  stomachus,  iteirt- 
que  alvus,  praesertim  in  sinistro  hypochondrio¬ 
rum ,  contento  spiritu  distenduntur  :  pressus, 
praecipue  post  cibum  assumptum,  stomachus 
dolet  :  glandulas  oris  limpidam  plerumque  sa¬ 
livam  secernunt  :  alvus  dura  et  perquam 
astrida  est :  ventriculus  spiritum  itemque 
cruda  rudat. 

lxi.  Increscente  morbo,  caput,  hic  illic, 
gravissime  dolet.  yEger  aut  nodurna  vigi¬ 
lia  premitur,  aut  subinde  terretur  somniis. 

Cor 

^Cor  arteriaeque  saliunt  languide  et  imbecilli- 
ter.  Vano  metu,  vanisque  terroribus  imple¬ 
tur  animus. 

lxi i.  Cum  in  memoriam  revocemus,  qui¬ 
bus  causis  oriatur  melancholia,  quibusque  cog¬ 
noscatur  signis,  nobis  difficile  in  primis  vide¬ 
tur,  eam  aliis  morbis,  quibus  cum  ea  quorun- 
dam  signorum  communitas  est,  accurate  dig¬ 
noscere.  Quippe  eam  modo  antegrediuntur 
dyspepsia  atque  hypochondriasis ;  modo  comi¬ 
tantur  ;  haud  rarb  etiam  subsequuntur. 

lxi  1 1.  Hippocrates  hos  morbos  non  qui¬ 
dem  inter  se  distinguit,  sed  ab  aliis,  eo,  quod 
illorum  commune  est,  hominum,  nempe,  so¬ 
cietatis  et  consuetudinis  aversatione. 

lxi v.  Dyspepsia  —  pubescentes  utriusque 
sexus,  puberesve  nondum  triginta  quinque 
annos  natos,  qui  sanguineo  temperamento 
sunt,  prae  caeteris,  vexat ;  atque,  labentibus 
annis,  paulatim  plerumque  declinat,  tandem- 
que  prorsus  desinit.  Melancholia,  contra, 
contristat  aetate  medios  aut  provedlos,  potis¬ 
simum  mares,  quibus  est  atrum  temperamen¬ 
tum  ;  atque,  ingravescente  aetate,  magis  magis¬ 
que  inveterascit.  Verum  neutiquam  tamen 
negandum  est,  illum  nonnunquam  morbum 
hujus  esse  molestum  comitem. 

jlxv.  Htpochonbriasis —  et  melancholia,  uti 
plura  inter  se  communia  habent,  ita  inulto 
difficilius  separantur.  Enimvero  eas  accurate 
dignoscere  nemo  medicorum  quisquam  hucus¬ 
que  potuit.  Ilac  de  re,  nihil  certo  affirmare 
audet  ipse  Cullenus,  quamvis  diversos  opi¬ 
netur  esse  morbos. 


lxvi.  Potissi- 

lxvi.  Potissimum,  uti  putat,  differunt  ani¬ 
mi  aegritudine,  qua  miseros  mortales  afficiunt. 
Hypochondriaci  perpetuo  timent  adversam 
valetudinem  :  nullam  auram  putantes  tam  le¬ 
nem  et  salutarem,  quin  iis  morbum  faciat ; 
nullum  morbum  tam  levem,  quin  serius  ocius 
afferat  mortem.  Interea,  quod  sane  mirum, 
caetera  omnia  plerumque  sani  sunt. 

lxvii.  Melancholici,  contn\,  non  solum 
vana  semper  invaletudine  afficiuntur,  aut  in¬ 
stantem  timent,  sed  etiam  sibi  suisve  sem¬ 
per  et  undique  putant  imminere  pericula. 
Timent  domi  fures ;  peregre,  latrones.  Urbe 
timent  conjugibus,  filiabus  et  filiis  :  rure  ti¬ 
ment  pluvias,  procellas  et  tempestates ;  timent 
pecori,  equis  et  canibus.  Superorum  iram 
metuunt  ;  Inferorum  poenas.  Timent  navibus 
et  mercibus  ;  timent,  ne  res  naufragiis  per¬ 
dant,  aut  incendiis  et  ruinis.  De  rebus  ta¬ 
men,  quod  in  primis  mirabile,  quas  nihil  ad 

se  suosve  pertinere  putant,  sicut  sani,  lo¬ 
quuntur  et  cogitant. 

lxviii.  Insania  —  et  melancholia,  potissi¬ 
mum,  uti  nobis  videtur,  differunt  gradu  ani¬ 
mi  aegritudinis,  quam  inducunt ;  neque  pos¬ 
sunt  semper  accurate  distingui.  Plerumque 
tamen  dignoscere  poterunt  medici,  si  animad¬ 
vertant,  de  quibus  praecipue  delirent  animo 
aegroti.  Melancholici  plerumque,  de  se  tan¬ 
tum  aut  suis,  delira  fantur  et  cogitant.  Insani 
de  plurimis,  imo  plerumque  omnibus,  desi¬ 
piunt  ;  atque  non  modo  res,  uti  existunt,  non 
percipiunt,  sed  vana  quoque  sibi  fingunt,  et 
tam  de  veris,  quam  de  fidis,  perperam  ratio¬ 
cinantur. 


PROGNOSIS. 

lxix.  De  melancholia,  nihil  in  futurum  cer¬ 
to  praesagire  possunt  medici.  Percundari  igi¬ 
tur  debent  ex  amicis,  quibus  causis  animi 
aegritudo  orta  sit ;  quomodo  obrepserit ;  quam- 
diu  jam  continuaverit ;  unquamne  paululum 
remittat,  an  ita,  ut  coepit,  continuet ;  melan¬ 
cholicis,  necne,  parentibus  aeger  ortus  sit ; 
quem  aetatis  annum  agat  :  etiumque  animad¬ 
vertere,  qualis  vultus  sit  ;  quale  corporis  tem¬ 
peramentum,  quis  habitus,  quae  vires  :  atque, 
his  cognitis,  judicare,  menti,  necne,  sanita¬ 
tem  restituere  medicina  possit. 


ixx. 

jlxx.  Si  melancholicus  nondum  aetate  pro- 
vedtior,  aut  grandis  natu  est ;  si  protervitate 
amicas  tristis  eft,  aut  quia  uxori  nubet ;  si  pa- 
trim  aut  amicorum  desiderio  demissus  est  :  de 
reditu  sanas  mentis,  non  desperandum  est. 

lxxi.  Sin  grandaevus  aut  senex  est,  et  me¬ 
lancholicis  parentibus  natus,  et  morbo  diu 
jam  afflictus ;  rarius  multo  ad  sanitatem  redit : 
et,  si  quando  redeat,  serius  plerumque  ocius- 
ve  in  melancholiam,  eamque  graviorem,  reci¬ 
dit  ;  neque  profedto  raro  fit,  per  omnia,  insa*» 
nus. 


CURATIO, 

lxxii.  Qii5  medicus  aegrotum  melancholici 
animum  ad  sanitatem  perducat,  ante  omnia 
considerare  debet,  unde  orta  sit  aegritudo. 
Quinetiam,  utile  erit  melancholico  ipsi  expo¬ 
nere,  quemadmodum  se  habeant  mala,  qui¬ 
bus  affici  sibi  videatup  :  et  haudquaquam  sub¬ 
dubitare,  quin  existant ;  sed  addudlis  exem¬ 
plis  ei  injicere  fidem,  neutiquam  periculosa 
esse,  neque  opus  quamobrem  saluti  desperet, 
aut  uxori  timeat  liberisve,  quum  vix  dubium 
sit,  quin,  se  carum  habendo,  atque  medicina 
ad  sanitatem  redeat. 


LXX1JI. 

lxxiii.  His  fadis,  oportet  medicum  quam 
maxime  avertere  aegrum  melancholici  animum 
a  tristibus,  quibus  solicitatur  ;  simulque  corpo¬ 
ris  proprietatem,  unde  gignitur  aliturque  ae¬ 
gritudo,  in  melius  mutare  ;  demumque,  aegri¬ 
tudine  sanata,  praecavere,  ne  tristia  redeat. 

lxxiv.  Consilium  primum .  —  Animus  me¬ 
lancholici  eodem  fere  modo,  uti  Culleno  vi¬ 
detur,  curandus  est,  atque  is  hypochondriaci . 
Sed,  quoniam  melancholicus  plerumque  quae¬ 
dam  saltem,  sicut  insanus,  secus,  atque  sunt, 
imaginatur  et  judicat,  opus  sit  arte  quadam, 

qua  ejus  animi  aegritudo  sanetur. 

€> 

lxxv.  Animus  averti  potest  a  rebus,  quibus 
contristatur,  ei  res  novas,  quibus  obledetur, 
offerendo ;  affedus  iis  contrarios  movendo, 
quibus,  ex  vano,  demittitur,  verosque  commi¬ 
seratione  levando ;  vel,  denique,  vanos  ipsos 
curando  perinde,  ac  si  veri  essent. 


LXXVI. 

lxxvi.  Melancholico,  ut  aftedus  expleat, 
quibus  contristatur  animus,  quamprimum, 
mod6  fas  sit,  permittendum  est.  Peritnp 
amore  ?  ei,  obsecramus,  ni  prohibeat  quid, 
permittatur,  ut  domum  amatam  ducat.  Pau- 
periemne  timet  ?  ei  ostende,  unde  quaestum 
faciat.  Caelebsne  est  ?  eum  fac  certiorem, 
qua  ex  domo  virginem,  vixdum  premi  aptam, 
et  cum  imaginibus  tum  forma  et  pecunia  dota¬ 
tissimam,  uxorem  ducat.  Timetne  pro  poema¬ 
te  aut  fabula,  quam  extuderit  ?  ei  persuade, 
nihil  majus  meliusve  mortalibus  fata  donasse 
bonosque  divos.  Si,  provedior  astate,  mortem 
metuat ;  ei  in  memoriam  revoca,  etiamsi  cita 
inors  clarum  AchilXem  abstulerit,  longa  ta- 
tamen  senedute  minutum  Tithonum.  Hicne 
pecus  scabie  perit  ?  ostende,  illic  sata,  vine¬ 
ta,  et  oliveta  ridere. 

* 

lxxvi  i.  Si  laetis  non  cedant  tristia,  na¬ 
vigent  melancholici  Anticyram,  aut  quo  ve¬ 
lint. 

lint.  Rerum  enim  novitas,  qua  peregre  de- 
ledlantur  *,  melancholicis  pariter,  quam  insa¬ 
nis,  hilaritatem  et  mentis  sanitatem,  haud  raro 
restituit.  Deledlatio,  porro,  quam  a  musica 
et  libris  accipiunt  melancholici,  animo  inter¬ 
dum  tristitiam  secludit.  Eorum  quoque  ani¬ 
mum  nonnunqum,  mirum  in  modum,  hilarat 
familiarium  amicorumque  consuetudo.  Ne¬ 
que  profe&o  quid  magis,  quam  solitudo,  de¬ 
mittit.  Quam  vere  poeta ! 

“  Chiejiy,  where  SoliTude ,  sacl  mtrse  of  care, 

“  r*  sickly  musing  gives  the  pensive  mi?id ,  , 

H  ’here  madness  enters :  and  the  dim-eyed  fiend \ 
u  Sour  MeljMchqlt,  night  and  day  provokes 
“  Her  own  eternal  wound.  ....... 

“  Hhe 


*  Vid.  Gregor.  Disputat.  Med.  Inaug.  De  Alor h 
Ccel.  Med.  pag.  60. 

44 . "Tbe  prostrate  soul  beneath 

44  A  load  of  buge  imagination  beaves , 

44  And  all  tbe  horror s,  tbat  tbe  murdWer  feels , 

44  With  anxious  jlutt'rings Jbake  tbe guiltlefs  breast 

lxxviii.  Quando  ex  morbis  imaginariis  me¬ 
lancholia  oritur,  utilissimum  erit  tristi  sugge¬ 
rere,  quantum  commodi  capiat  ab  exercita¬ 
tione  sub  divo,  aliisque  delectationibus,  qui- 
bus  capiendis  aura  salubri  vescatur,  atque  ani¬ 
mus  tristia,  quae  occupant  et  demittunt,  ad 
tempus  deponat. 

lxxix.  Quinetiam,  non  solum  utile  est,  me¬ 
lancholicorum  animos  a  tristibus,  quibus  soli- 
citantur,  novis  oblatis  avertere,  sed  etiam  affec- 

G  tus 


*  Vid.  Armsirong.  Art  of  preserving  Health , 

tus  vanis  contrarios  movere,  quibus  demittun¬ 
tur,  verosque  commiseratione  levare.  Iratusne 
est  melancholicus?  ei  injice  timorem.  Floratne, 
sicut  Achilles,  interfectum  amicum  ?  suade, 
sicut  Thetis,  ut  uxorem  cum  dote  quaerat, 
quae  pulchra  prole  parentem  faciat.  Moe- 
retne  autem  carae  uxoris  mortem  aut  unici 
filii  ?  commiserare  mGerorem,  neque  time,  si 
possis,  flendo  lachrimas  ciere  ;  lachrimis  enim 
obortis  levatur  moeror. 

mx.  Quod  si  haec  (lxxviii.  et  lxxix.) 
parum  valent,  oportet  medicos  simulare  vul¬ 
tum  misericordiae  ;  videri  melancholici  mi¬ 
seriis  et  malis  utcunque  vanis  moveri  ;  atque 
sic  dolo  mente  errorem  depellere.  “  Quorun- 
**  dam  enim,”  inquit  Celsus,  “  vani  metus 
66  levandi  sunt.  —  Saepius  tamen  assentien- 

dum,  quam  repugnandum  est:  paulatim- 
“  que,  et  non  evidenter,  ab  his,  quae  stul- 

u  te  dicuntur,  ad  meliora  mens  abducen- 
“  da*.”  4  i  .3  . 

lxxxi.  Multi  melancholici  in  medicorum 
scriptis  memorantur,  quorum  tristes  cogita¬ 
tiones  sic  discussae  sunt,  et  menti  restituta  sa¬ 
nitas.  Hac  ratione  Tulpius  melancholicum 
sanavit,  cui,  uti  sibi  videbatur,  ossa  cerea 
erant,  et  qui  propriis  pedibus  stare  aut  ambu¬ 
lare  nolebat.  Tulpius,  simulata  gravitate, 
vultum  miserantis  fefellit :  assensit,  gravem 
cnimvero  morbum  esse,  at  medicis  haudqua- 
quam  ignotum  :  atque  pollicitus  est,  si  prae¬ 
scripta  faceret,  ossibus  brevi  firmitatem  et  du¬ 
ritiam  restituturum.  Conditione  acepta,  Tul- 
pius  inefficax  aliquid,  cujus  tamen  mirabilem 

virtutem 


*  Vid.  Aurel.  Cqrnel.  Cels.  De  Medicin.  Lib.  iir. 
cap.  xv  i  ii 

virtutem  in  coelum  extulit,  assumendum  de¬ 
dit.  Tribus  diebus,  quoniam  medicamentum 
jam  mirabiliter  profecerat,  cereo  permissum 
est,  ut  propriis  pedibus  paulisper  staret :  ne¬ 
que  multo  post,  cum  nullum  stando  detrimen¬ 
tum  cepissit,  ei  permissum,  ut  etiam  ambu¬ 
latione  uteretur.  Sic  unius  dolo  mente  alterius 
error  felicissime  depulsus  est*. 

lxxxii.  Quibusdam,  contra,  insanis  repug¬ 
nandum  est.  Quippe  non  solum  ipsi  continendi, 
sed  etiam  audacia  coercenda  minis,  interdum 
etiam  plagis,  adbibitis.  “  Quorundam  etiam,” 
inquit  Celsus,  “  intempestivus  risus  objurga- 
“  tione  et  minis  prohibendus  est  f.”  Sed,  uti 

haec 


#  Vid.  Tulp.  Observat .  Medie .  Lib.  1.  cap.  xviii. 

f  Vid.  Aurel.  Cornel.  Cels.  De  Medicin» 
Lib.  Hi.  cap.  xviii. 

haec  non  unicuique  insano  conveniunt,  ita 
omnibus  melancholicis  multum  nocent,  neque 
rard  his  perfe&am  insaniam  movent. 

lxxxiii.  Consilium  secundum. — Ut  proprie¬ 
tas  corporis,  quae  gignit  alitque  melancholiam, 
in  melius  mutetur,  idoneum  erit,  omnia,  qua¬ 
liacunque  sint,  quibus  contristetur  animus, 
qu&m  maxime  vitare,  et  mala  levare,  quibus 
sibi  videatur  urgeri  miser. 

l xxx iv.  Creli  mutatio. — Oportet  igitur  me¬ 
lancholicum  ex  coelo  austero,  pluvioso,  et  fri¬ 
gido  peregre  abire  in  laetum  et  sudum  :  ubi 
omnia  rident ;  ubi  lenes  aurae,  montes  et  val¬ 
les,  lapsus  fluminum,  dulcedo  frudtuum  et  odo¬ 
ris  suavitas,  avium  concentus,  omnem  sensum 
permulcent  voluptate.  Peregrinatio,  sub  tali 
coelo,  melancholici  animo  pariter,  ac  corpori, 
proderit. 

lxxxv.  P u rg a t  io. — Eunde m  in  (lxxxixi.) 
finem,  tarda  alvus  semel  quotidie  leniter  mo¬ 
venda  est  catharticis,  ex  iis  quae  neque  acria 
nimis  sunt,  neque  quotidiano  usu  stomachum 
alvumque  resolvunt  et  infirmant. 

lxxxvi.  Stimulatio. ~ Torpor  quoque  cor¬ 
poris  totius,  qui  omnium  melancholicorum 
communis  est,  requirit  usum  medicamento» 
rum  remediorumque,  quae  jucunde  et  salu¬ 
tariter  stimulant.  Hoc  faciunt  exercitati¬ 
ones  quaedam,  velut  equitationes,  Jove  se¬ 
reno,  saltationes,  etiamque,  composita  hora, 
matutinae  aut  vespertinae  in  amoenis  locis  am¬ 
bulatiunculae  ;  balneum,  cui  succedit  fri&io  ; 
lenes  ictus  eleffirici ;  opium  caute  adhibitum. 
His  accedat  modicus  vini  usus.  Lepide  enim 
Horatius  : 


‘s  Neque 

“  Mordaces  aliter  diffugiunt  solicituditics , 

M  ^uisj  post  vina ,  gravem  militiam ,  pauperiem 

“  crepat  / 

“  «0«  potius ,  Bacche  pater ,  teque,  decens 

“  Venus  ? 

**  Aty  ne  quis  modici  transiliat  munera  Liberi, 

“  Centaurea  monet  cum  Lapit  his  rixa ,  /wrro 

•*  Debellata*." 

lxxkvii.  —  Dicrta.  —  Melancholici  neque 
carnibus,  ex  toto,  neque  terrae  frugibus,  vivere 
debent.  Cibus  enim  ex  carnibus,  non  solum 
alvum  tardat,  sed  etiam  intendit  fibrarum  ri¬ 
giditatem  :  cibus,  contra,  ex  terrae  frugibus, 
stomachum  sic  infirmat,  ut  assumpta  nequeat 
perficere.  Melancholicis  igitur  optime  con¬ 
venit  cibus,  qui  partim  ex  farraceis  constat, 

partim 


*  Vid.  Quint.  Horat.  Flacc.  Carmin .  Lib.  i. 
Od.  xviih 

partim  ex  elixis  jurulentis  ve  carnibus.— Po¬ 
tus,  hujusmodi  tristibus  maxime  forsan  ido¬ 
neus,  est  alcohol  saccharinum ,  aqua  multa  tem¬ 
peratum.  Gerevisiae  enim,  quippe  cum  ven¬ 
triculum  inflent,  vix  possunt  tuto  ab  iis  ad¬ 
hiberi. 

lxxxviii.  Dyspepsia  curatio . — Dyspepsia ,  si, 
ut  haud  raro,  melancholiam  comitetur,  ido¬ 
neo  regimine,  idoneisque  medicamentis  et  re¬ 
mediis  curanda  est ;  at  quae  recensere  et  ex¬ 
ponere,  non  nobis  consilium  est. 

lxxxix.  Consilium  tertium.  —  Caeterk 
rei  nostrae  partibus  absolutis,  tantum  restat,  ut 
breviter  dicamus,  quibus  praecaveatur,  ne,  ae¬ 
gritudine  animi  sanata,  homo  denuo  melan¬ 
cholia  contristetur. 

xc.  Mentis  delettatio. — Si  curatio,  quam 
proposuimus,  jam  ad  spem  responderit,  tunc, 

Celsi 

Celsi  verbis,  “  servanda  alvus  quiim  tencrri- 
“  ma :  removendi  terrores,  et  potius  bona 
“  spes  afferenda  :  qua?renda  deledatio  ex  fa- 
“  bulis,  ludisque,  quibus  maxime  capi  sanus 
“  assueverat :  laudanda,  si  qua  sunt,  ipsius 
“  opera,  et  ante  oculos  ejus  ponenda :  leviter 
“  objurganda  vana  tristitia:  subinde  admo- 
“  nendus,  in  his  ipsis  rebus,  quae  solicitant, 
“  cur  non  potius  ketitise,  quam  solicitudinis 
“  causa  sit 

xci.  Exercitatio  corporis. — Uti  melancholi¬ 
corum  mens  fabulis  ludisve  delectanda,  ita 
corpus  aliquo  labore  exercendum  e*t.  Labor 
modicus,  praeterquam  quod  corpus  exercet,  et 
sanguinem  in  omnes  hujus  partes  aequaliter 

distribuit, 


*  Vid.  Aurel.  Corxel.  Cels.  De  Medie: r/ . 
Lib.  iii.  C3p.  xviii. 

distribuit,  animum  magis  occupat,  quam  am¬ 
bulatio  equitatiove,  in  quibus  utendis  hic 
haud  raro  sine  corpore  late  longeque  peregri¬ 
natur.  Ex  omnibus  autem  operibus,  quibus 
occupari  solent  mortales,  nulla  aeque,  ac  hor¬ 
tensia,  melancholicos  alliciunt ;  nulla  tentata 
magis  deledant,  aut  ssepius  animo  meliusve 
depellunt  vanum  metum  et  tristitiam. 

xcn.  Denique,  uti  nulla  corporis  melan¬ 
cholicorum  exercitatio  gravis  aut  longa,  ita 
nulla  animi  deledatio  nimia,  esse  debet.  De¬ 
bilitabit  enim  corpus  omnis  intemperantia* 
et  convalescentem  denuo  afficiet  tristitia  et 
metu. 

